Մօրկընթաուի յուշագրական վկայութեան միանալով իր ընտանիքի ողբերգութիւնը, Պալագեան որոշեց աւելի խորը ծանօթանալ իր հայկական մշակոյթին եւ պատմութեան եւ յատկապէս 1915¬1917ի դէպքերուն£ Ան իր փնտռտուքին արդիւնքները ներմուծեց իր ՙՃակատագրի Սեւ Շունը՚ հատորին մէջ£ Գրքին առաջին մասը կը վերաբերի Պալագեանի Նիու Ճըրզիի արուարձաններուն մէջ անցուցած պատանեկութեան տարիներուն£ Ան մեծցած ըլլալով այդ միջավայրին մէջ, անտեղեակ էր իր ազգի պատմութեան մասին եւ աւելի նման էր իր ժամանակակից Ամերիկացի տղոց, որոնք հետաքրքրուած էին ֆութպօլով, աղջիկներով եւ ծնողական հեղինակութեան դէմ ըմբոստ կեցուածքով£